pythainlp/thai-wiki-dataset-v4 huggingface dataset:
บูกัตติ เวย์รอน

บูกัตติ เวย์รอน  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสี่ล้อ (M4) 2 ประตู 2 ที่นั่ง ผลิตโดย บริษัทผลิตรถยนต์สัญชาติฝรั่งเศส บูกัตติ ซึ่งเป็นบริษัทในเครือโฟล์คสวาเก็น เป็นรถต้นแบบที่ออกแบบขึ้นเมื่อปี ค.ศ. 1999 ใช้ชื่อว่า EB 18/4 "Veyron" เปิดตัวครั้งแรกอย่างเป็นทางการเมื่อ 19 ตุลาคม ค.ศ. 2005 ที่ งานโตเกียวมอเตอร์โชว์ ออกแบบโดย นักออกแบบรถยนต์ชาวสโลวาเกีย โจเซฟ แคแบน (Jozef Kaban) 
บูกัตติ เวย์รอน ได้รับการบันทึกลงกินเนสบุ๊คว่าเป็นรถที่เร็วที่สุดในโลก ด้วยสถิติความเร็วสูงสุด 431.072 กิโลเมตร/ชั่วโมง (ในรุ่น Super Sport) ซึ่งเร็วกว่า เอสซีซีเอโร่ (SCC AERO) ที่ทำได้ 412.29 กิโลเมตร/ชั่วโมง (สำหรับ เวย์รอนรุ่นแรกนั้นสร้างความเร็วสูงสุดได้ที่ 408.47 กิโลเมตร/ชั่วโมง) และวันที่ 13 เมษายน ปี ค.ศ. 2013 บูกัตติ เวย์รอน ก็ได้บันทึกสถิติใหม่ ด้วยความเร็วสูงที่สุดเท่าที่โรสเตอร์เคยมีมา ด้วยรุ่น เวย์รอน แกรนด์ สปอร์ต วิเทสส์ (Veyron Grand Sport Vitesse) ซึ่งสามารถทำความเร็วได้สูงสุดถึง 408.84 km/h
บูกัตติ เวย์รอน แต่ละคันมีราคาสูงถึง 1.2 ล้านดอลลาร์สหรัฐ หรือราว 165 ล้านบาท เมื่อนำเข้าไทย จึงทำให้บูกัตติ เวย์รอน เคยได้รับการจัดอันดับเป็นรถยนต์ที่มีราคาสูงที่สุดในโลก ซึ่งปัจจุบันก็ยังคงติดอันดับ 1 ใน 10 อยู่อย่างเสมอ ถึงแม้จะตกจากอันดับ 1 ไปก็ตาม
บูกัตติ เวย์รอน ได้รับรางวัล "รถแห่งทศวรรษ" (Car of the Decade) ประจำช่วงปี ค.ศ. 2000 – 2009 จาก รายการท็อปเกียร์ ของบีบีซี และยังได้รับรางวัลจากท็อปเกียร์ ในปี ค.ศ. 2005 ว่า "เป็นรถที่ขับขี่ดีที่สุดในทุกๆปี" (Best Car Driven All Year)
ลักษณะทั่วไปของรถ.
แนวคิดมาจาก หลุยส์ ซัวเนส วิศวกรหนุ่มที่ต้องการออกแบบรถมาเพื่อที่แข่งกับซูเปอร์คาร์จากหลายๆค่าย ตัวรถออกแบบให้ใช้สองสี (Two Tone) ตัวถังโมโนค็อกทำจากคาร์บอนไฟเบอร์ ซับเฟรมทำด้วยอะลูมิเนียม เปลือกตัวถังทำจากอะลูมิเนียมและคาร์บอนไฟเบอร์ ใช้เครื่องยนต์ W16 (16 สูบ) ทำด้วยอะลูมิเนียมอัลลอย เครื่องยนต์เป็นเครื่อง V8 90 องศา 2 เครื่องวางขนานกัน กำลัง 1,001 แรงม้า หรือ 736 กิโลวัตต์ และแรงบิดสูงสุดอยู่ที่ 128.0 กก.-ม ระบบเกียร์ 7 สปีด เปลี่ยนเกียร์แบบเรียงลำดับอัตราเร่ง 0-100 ใช้เวลาเพียงแค่ 2.2 วินาทีเท่านั้น
ยอดจำหน่าย.
ยอดจำหน่าย บูกัตติ เวย์รอน ในช่วงปี ค.ศ 2005-2013 ยอดทั้งหมดอยู่ที่ 357 คัน ซึ่งปีที่ทำยอดขายได้มากที่สุดคือปี ค.ศ 2009 โดยทำยอดขายไว้ที่ 50 คัน และเป็นปีเปิดตัวที่ยอดขาย ขายได้แค่เพียง 5 คันเท่านั้น
บูกัตติ เวย์รอน ในประเทศไทย.
บูกัตติ เวย์รอน ในประเทศไทยนั้นถูกนำเข้ามาโดยกลุ่มบริษัท S.E.C. Group ประเทศไทย ในช่วงปี (ค.ศ 2006 - 2012) โดยในช่วงเวลานั้นได้มีมูลค่าสูงถึง (162 ล้านบาท) โดยรูปภาพของรถคันดังกล่าวเป็นที่รู้จักทั่วไปเนื่องจาก ถูกตำรวจหยุดตรวจรถ สาเหตุอาจมาจากการที่รถคันดังกล่าวไม่ได้สวมป้ายทะเบียนตามกฎหมายไทย และหลังจากเวลาดังกล่าว บูกัตติ เวย์รอน ก็ไม่ได้อยู่ในประเทศไทยอีกต่อไป เนื่องจากเรื่องการมีอยู่ของ บูกัตติ เวย์รอน ในประเทศไทยเป็นเรื่องที่ค่อนข้างไม่มีรายละเอียดเท่าไหร่นัก ข้อมูลจึงอาจไม่ตรงตามที่ระบุไว้ อย่างไรก็ตามควรศึกษาแหล่งข้อมูลอื่น ๆ ที่ผสมผสานกัน เพื่อได้มาซึ่งการทราบข้อมูลที่แน่ชัดยิ่งขึ้น
กิ้งกือ

กิ้งกือ (ภาษาไทยถิ่นเหนือ: แมงแสนตี๋น) เป็นชื่อสัตว์ไม่มีกระดูกสันหลังหลายวงศ์ มีเปลือกตัวแข็ง ลำตัวยาวแบ่งเป็นปล้อง ไม่แบ่งอกหรือท้องให้เห็น ปล้องตามลำตัวจับกันเป็นคู่ตามยาวยืดหดเข้าหากันได้ ทำให้สามารถขดตัวเป็นวงกลมได้เมื่อถูกรบกวน ปล้องแต่ละคู่จะมีขาสองคู่ ยกเว้นปล้องแรกไม่มีขา ปล้องที่สองถึงสี่มีขาเพียงคู่เดียว จำนวนขาอาจมีได้ถึงสองร้อยสี่สิบคู่ ชนิดตัวโตที่พบบ่อย ๆ อยู่ในสกุล "Graphidostreptus" ส่วนตัวขนาดย่อมอยู่ในสกุล "Cylindroiulus" ทั้งสองสกุลอยู่ในวงศ์ Julidae
กิ้งกือจัดอยู่ในไฟลัมอาร์โทรโปดา (Phylum Arthropoda) ชั้นดิพโพลโปดา (Class Diplopoda) ที่มีมากถึง 10,000 สปีชีส์ทั่วโลก และคาดว่าน่าจะมีมากถึง 80,000 สปีชีส์ โดยมีประวัติยาวนานกว่า 400 ล้านปี กิ้งกือทุกชนิดมีประโยชน์ต่อระบบนิเวศ ต้นไม้ในป่าเขตร้อนอาจไม่สามารถยืนต้นได้หากไม่มีกิ้งกือ ที่ทำหน้าที่ย่อยสลายเศษซากพืช ใบไม้ ลูกไม้ ให้กลายเป็นแร่ธาตุอาหารกลับคืนสู่ธรรมชาติโดยมีจุลินทรีย์คอยช่วยเหลือ กิ้งกือทำหน้าที่นี้มายาวนานหลายล้านปี ซากพืชที่กิ้งกือกินเข้าไป ก็จะถูกถ่ายออกมาเป็นมูลก้อนเล็ก ๆ คล้ายยาลูกกลอน ที่มีทั้งจุลินทรีย์และสารอินทรีย์ที่ช่วยเพิ่มธาตุอาหารในดิน เช่นเดียวกับมูลของไส้เดือนและหอยทาก
พายัพเรียก แมงแสนตีน และชื่อสามัญในภาษาอังกฤษเรียก millipede แปลว่า พันเท้า
ขนส่ง

ขนส่ง อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปกาเกอะญอ

ปกาเกอะญอ  อ่านตรงตัวจากตัวเขียนและสำเนียงว่า ปวาเก่อญอ หรือ กะเหรี่ยงสะกอ  หรือ กะเหรี่ยงขาว เป็นกลุ่มชาวกะเหรี่ยงที่มีวัฒนธรรมประเพณีที่เป็นเอกลักษณ์ พื้นที่แถบลุ่มน้ำต่าง ๆ บริเวณเทือกเขาตะนาวศรี เขตชายแดนไทย-พม่า มีหลักฐานการอยู่อาศัยมานาน เป็นชนเผ่าดั้งเดิมที่อยู่อย่างกระจัดกระจายมานานกว่า 100–200 ปี เช่น บริเวณลุ่มแม่น้ำวาง อำเภอแม่วาง จังหวัดเชียงใหม่
สภาทอล์ค

สภาทอล์ค เป็นรายการโทรทัศน์ไทยประเภทปกิณกะทอล์กโชว์ที่ล้อเลียนการประชุมของรัฐสภาไทย ผ่านการนำนักพูดและบุคคลที่หน้าตาคล้ายนักการเมืองชาวไทยมาเปิดสภาอภิปรายกันด้วยสาระบันเทิงและการเสียดสีสังคมตามบทบาทสมมติ โดยมีพิษณุ สกุลโรมวิลาส เป็นประธานสภา เดิมออกอากาศในชื่อ สภาโจ๊ก ตั้งแต่วันที่ 2 กรกฎาคม พ.ศ. 2545 ถึง 27 ธันวาคม พ.ศ. 2557 ก่อนจะยุติออกอากาศไประยะหนึ่ง และกลับมาออกอากาศอีกครั้งในชื่อปัจจุบันตั้งแต่วันที่ 1 ตุลาคม พ.ศ. 2566 จนถึงปัจจุบัน ปัจจุบันออกอากาศทุกวันเสาร์ เวลา 12:45–13:45 น. ทางไทยรัฐทีวี
ประวัติ.
สภาทอล์คออกอากาศครั้งแรกในชื่อ สภาโจ๊ก เมื่อประมาณปี พ.ศ. 2545 ทางสถานีโทรทัศน์ไอทีวี และสถานีโทรทัศน์ทีไอทีวี มีพิษณุ สกุลโรมวิลาส เป็นประธานสภาโจ๊ก มี "รัฐบวม", "รัฐมนโท" และ "ฝ่ายแค้น" เป็นหลัก เขียนบทและควบคุมการผลิตโดย ภูมเบศ บุญโยประการ ต่อมาตั้งแต่วันที่ 12 เมษายน พ.ศ. 2551 ได้ย้ายมาออกอากาศทางสถานีวิทยุโทรทัศน์แห่งประเทศไทย ทุกวันเสาร์ เวลา 22:10–23:00 น. โดยใช้ชื่อว่า สภาสมานฉันท์ ต่อมาในปี พ.ศ. 2552 ได้ปรับรายการให้มีรูปแบบเป็น สภาคลายเครียด เพื่อให้ผู้ชมรายการได้มีความผ่อนคลายความเครียดจากสถานการณ์ทางการเมือง ก่อนจะกลับไปใช้ชื่อ สภาโจ๊ก อีกครั้ง และยุติการออกอากาศเมื่อวันที่ 27 ธันวาคม พ.ศ. 2557
รายการนี้เคยกลับมาฉายอีกครั้งตั้งแต่เทปแรกจนถึงเทปล่าสุด ออกอากาศทุกวันจันทร์–ศุกร์ เวลา 23:00 น. (อาจมีการเปลี่ยนเวลาการออกอากาศ) ทางช่อง สาระแน แชนแนล
ต่อมาในปี พ.ศ. 2566 สภาโจ๊กได้กลับมาออกอากาศอีกครั้งในชื่อ สภาทอล์ค โดยมีการปรับเปลี่ยนบทบาทเล็กน้อย เช่น "รัฐแบน", "รัฐมนเทียม" และ "ฝ่ายค้อน" เป็นต้น ออกอากาศทุกวันอาทิตย์ เวลา 19:00–20:00 น. ทางช่องไทยไทแชนแนล ออกอากาศครั้งแรกเมื่อวันที่ 1 ตุลาคม จากนั้นได้ย้ายช่องทางออกอากาศอีกครั้งเป็นช่องไทยรัฐทีวี ออกอากาศทุกวันอาทิตย์ เวลา 23:00–24:00 น. ตั้งแต่วันที่ 3 ธันวาคม และเปลี่ยนเวลาอีก 2 ครั้งในปี พ.ศ. 2567 เป็นทุกวันเสาร์ เวลา 14:00–15:00 น. ตั้งแต่วันที่ 6 มกราคม และเวลา 12:45–13:45 น. ตั้งแต่วันที่ 2 มีนาคม จนถึงปัจจุบัน
นักแสดง.
สภาทอล์ค.
ในส่วนนักแสดงตัวจริงและแขกรับเชิญอยู่ในส่วน รายชื่อตอน
รายชื่อตอนของสภาทอล์ค.
Extra สภาทอล์ค.
Extra สภาทอล์ค เป็นชื่อรายการแยกย่อยที่ออกอากาศเฉพาะในช่องยูทูป ปัจจุบันยังมีเพียง 1 ตอน คือ "พลาสติกยุคใหม่ หัวใจรักโลก" ออกอากาศเมื่อวันที่ 24 พฤศจิกายน 2567
สตีเฟน จิลเลนฮอล

สตีเฟน โรค จิลเลนฮอล  เกิดเมื่อวันที่ 4 ตุลาคม พ.ศ. 2492 เป็นผู้กำกับภาพยนตร์ชาวอเมริกัน เป็นสามีคนที่สองของนักเขียนบทภาพยนตร์เนโอมี โฟเนอร์ และเป็นบิดาของนักแสดงสองคนคือ แมกกี จิลเลนฮอล และ เจค จิลเลนฮอล
สตีเฟนโนในชนบทของเพนซิลเวเนีย และเป็นครอบครัวแบบศาสนาสวีเดนบอร์เจียน จบการศึกษาที่ Trinity College ใน ฮาร์ทฟอร์ด ,คอนเนติคัตในปี พ.ศ. 2515
เนโอมี โฟเนอร์ จิลเลนฮอล

เนโอมี โฟเนอร์ จิลเลนฮอล  เกิดเมื่อวันที่ 15 มีนาคม ค.ศ. 1946 ในนิวยอร์ก เป็นนักเขียนบทภาพยนตร์ชาวอเมริกัน มีผลงานอย่างภาพยนตร์เรื่อง "Running on Empty", "Losing Isaiah" เป็นต้น
จิลเลนฮอลเรียนที่ Barnard College จากนั้นก็เข้าเรียนต่อที่มหาวิทยาลัยโคลัมเบีย ในนิวยอร์ก เธอแต่งงานกับผู้กำกับภาพยนตร์ สตีเฟน จิลเลนฮอล ซึ่งเป็นลูกสองคนคือ แมกกี จิลเลนฮอล และเจค จิลเลนฮอล ซึ่งทั้งคู่ก็เป็นนักแสดง ส่วนสามีเก่าของเธอคือเอริก โฟเนอร์ ศาสตราจารย์ทางด้านประวัติศาสตร์มหาวิทยาลัยโคลัมเบีย
สามารถ แสงเสงี่ยม

สามารถ แสงเสงี่ยม นักแสดงเลียนแบบ สุเทพ เทือกสุบรรณ ในรายการสภาโจ๊ก
ประวัติ.
สามารถ แสงเสงี่ยม เป็นนักพากย์ ซึ่งเคยเป็นนักดนตรีมาก่อน เมื่อได้มาพากย์ที่ยูบีซี จึงถูกชวนให้มาเป็นนักแสดงในสภาโจ๊ก และเล่นเป็นหัวหน้าแก๊งมาเฟียชาวไทยในหนังไตรภาค "20th Century Boy"（『２０世紀少年』）ของญี่ปุ่น (โตโฮ) โดยปรากฏตัวในภาคที่ 2 และ 3 
สามารถ เสียชีวิตด้วยโรคมะเร็งปอดวันที่ 30 ธันวาคม พ.ศ. 2552 ด้วยวัย 64 ปี
เมี่ยงคำ

เมี่ยงคำ เป็นอาหารว่างชนิดหนึ่งที่มีคุณค่าทางสมุนไพรสูงเพราะมีคุณสมบัติในการบำรุงรักษาธาตุทั้งสี่ เพื่อให้สมดุลกัน
วิธีการจัดรับประทานให้จัดใบชะพลูหรือใบทองหลางใส่จานวางเครื่องปรุงอย่างละน้อยลงบนใบชะพลูหรือใบทองหลางที่จัดเรียงไว้ ตักน้ำเมี่ยงหยอดห่อเป็นคำ ๆ รับประทาน
ใน พ.ศ. 2557 กรมส่งเสริมวัฒนธรรม (สวธ.) ในสังกัดกระทรวงวัฒนธรรม ได้ขึ้นทะเบียนเมี่ยงคำให้เป็นมรดกทางวัฒนธรรมที่จับต้องไม่ได้ ในสาขาความรู้และแนวปฏิบัติเกี่ยวกับธรรมชาติและจักรวาล เพื่อป้องกันมิให้สูญหาย พร้อมกับมรดกทางวัฒนธรรมอย่างอื่น
ภาษาอิงกุช

ภาษาอิงกุช (, , ออกเสียง) เป็นภาษาคอเคซัสตะวันออกเฉียงเหนือที่มีผู้พูดประมาณ 350,000 คน ที่รู้จักกันในชื่อชาวอิงกุช กระจายทั่วสาธารณรัฐอิงกูเชเตีย, เชชเนีย, สาธารณรัฐนอร์ทออสซีเชียของรัสเซีย และในประเทศตุรกี, คาซัคสถาน, จอร์แดน, ซีเรีย, เลบานอน เป็นต้น
จำนวนผู้พูดตามภูมิภาค.
ภาษาอิงกุชมีผู้พูดประมาณ 350,000-400,000 คน (2020) ในประเทศรัสเซีย ส่วนใหญ่อยู่ในสาธารณรัฐอิงกูเชเตีย, เชชเนีย, สาธารณรัฐนอร์ทออสซีเชีย และยังพบผู้พูดในคาซัคสถาน, อุซเบกิสถาน, เติร์กเมนิสถาน, เบลเยียม, นอร์เวย์, ตุรกี และจอร์แดน
สถานะทางการ.
ภาษาอิงกุชเป็นภาษาราชการร่วมกับภาษารัสเซียในสาธารณรัฐอิงกูเชเตีย หน่วยองค์ประกอบในประเทศรัสเซีย
ระบบการเขียน.
มีความเป็นไปได้ว่าในช่วงคริสต์ศตวรรษที่ 8–12 ซึ่งเป็นช่วงที่วิหารอย่าง Tkhaba-Yerdy ปรากฏขึ้นในอิงกูเชเตีย มีระบบการเขียนที่อิงอักษรจอร์เจียปรากฏขึ้น สิ่งนี้ได้รับการรับรองจากข้อเท็จจริงว่ามีชื่อที่ไม่ใช่ภาษาจอร์เจียอย่าง 'Enola' เขียนขึ้นบนส่วนโค้งของ Tkhaba-Yerdy นอกจากนี้ ยังพบข้อความจอร์เจียบนวัตถุโบราณในอิงกูเชเตียซึ่งไม่สามารถถอดความได้
ภาษาอิงกุชเริ่มมีภาษาเขียนด้วยระบบการเขียนจากอักษรอาหรับในช่วงต้นคริสต์ศตวรรษที่ 20
หลังการปฏิวัติเดือนตุลาคม ตอนแรกใช้อักษรละติน ภายหลังแทนที่ด้วยอักษรซีริลลิก
จอร์จ คลูนีย์

จอร์จ ทิโมธี คลูนีย์  เกิดวันที่ 6 พฤษภาคม พ.ศ. 2504 เป็นนักแสดงเชื้อสายไอริช-อเมริกัน เกิดในรัฐเคนตั๊กกี้ เป็นบุตรของ ผู้ดำเนินรายการ ทอล์คโชว์ พ่อของจอร์จ ได้นำเขา ไปออกรายการทีวี ตอนที่เขาอายุ 5 ขวบเป็นครั้งแรก จนจอร์จได้ย้ายไปอยู่ ทางแถบตะวันตก และได้เซ็น สัญญากับ วอร์เนอร์ บราเดอร์ส
จอร์จ อยู่กับวอร์เนอร์ฯ ต่อมาเรื่อย ๆ แต่ วอร์เนอร์ฯ กลับใช้ ความสามารถ ในการแสดง ของจอร์จ ไปกับ หนังทดสอบตลาด
จนกระทั่งจอร์จเริ่มโด่งดังเป็นครั้งแรกในปี พ.ศ. 2537 เมื่อเขาได้รับบท ดร. ดั๊ก รอส คุณหมอช่างฝัน จากทีวีซีรีส์ เรื่อง "ER" (ในซีซันแรกๆ) ความนิยมในละครเรื่องนี้ ส่งผลให้เขาได้แสดงเรื่อง "From Dusk Till Dawn" ซึ่งเขียนบทโดย เควนติน ทารันทิโน กำกับโดยโรเบิร์ต ร็อดริเกซ 
และประสบความสำเร็จต่อเนื่องด้วยเรื่อง "One Fine Day" แสดงร่วมกับมิเชลล์ ไฟเฟอร์ ส่วนเรื่องถัดมา "The Peacemaker" แสดงร่วมกับ นิโคล คิดแมนและต่อมาคือ "Batman & Robin" (1997) 
และมีผลงานต่อเนื่องในภาพยนตร์ "Out of Sight" แสดงร่วมกับเจนนิเฟอร์ โลเปซ "The Thin Red Line" และ "Three Kings" แม้ว่า หนังทั้งสาม เรื่องนี้ก็ไม่ประสบความสำเร็จสูงตามที่คาดการณ์กันไว้ อย่างไรก็ตาม ฤดูร้อนปี พ.ศ. 2543 เขาก็มีหนัง ที่ประสบความสำเร็จทางด้านรายได้ เรื่อง "Perfect Storm" กำกับโดยวูล์ฟกัง ปีเตอร์เซน เป็นหนังชีวิต เรื่องราวของ ที่โต้คลื่นโต้ลมกลางทะเล
จอร์จ คลูนีย์ได้รับบทเป็นหนึ่งในผู้แสดงนำ สามภาคแรกของภาพยนตร์จากปี 60 ที่นำกลับมาทำใหม่ "Ocean's Eleven" (2001) , "Ocean's Twelve" (2004) และ "Ocean's Thirteen" (2007) และเคยได้รางวัลดาราสมทบฝ่ายชายยอดเยี่ยม (Academy Award for Best Supporting Actor - 2005) จากภาพยนตร์เรื่อง "Syriana"
เป็นเวลาหลายปีแล้วที่ George Clooney แสดงความสนใจอย่างจริงจังในการเข้าถึงวิลล่าในหมู่บ้า Lierna, หมู่บ้าที่ลึกลับที่สุด โบราณที่สุดและมี prestige ที่สูงที่สุดที่บรรจุภาพรวมที่สุดของทั้งทะเลสาบ ตั้งอยู่บนโปรมอนทอรีของเบลลาจิโอ เท่านั้น ถึงแม้จะมีพยานล้มเหลวและข้อเสนอทางการเงินที่เกิน 100 ล้านยูโรมาจนกระทั่งตอนนี้ Clooney ไม่曾สำเร็จในการเสร็จสิ้นการซื้อขาย นอกจากนี้ นักแสดงหนัง Lierna ได้เปรียบเทียบกับมอนเตการาร์โล
จังหวัดเหงะอาน

เหงะอาน  หรือ แง่อาน ตามที่ใช้ในเอกสารเก่าของไทย เป็นจังหวัดตอนเหนือของประเทศเวียดนาม มีขนาดพื้นที่มากที่สุดของประเทศ เป็นบ้านเกิดของอดีตประธานาธิบดีโฮจิมินห์ ใน ค.ศ. 2019 จังหวัดเหงะอานมีประชากร 3,327,791 คน
ภูมิศาสตร์.
ทิศตะวันตกติดกับชายแดนประเทศลาว ทิศตะวันออกติดกับทะเล มีชายหาดที่มีชื่อเสียงคือ หาดเกื๋อหล่อ  และหาดเกื๋อโห่ย 
เขตการปกครอง.
จังหวัดเหงะอานแบ่งเขตการปกครองออกเป็น 1 นคร 3 เมือง และ 17 อำเภอ ได้แก่
ส้มจี๊ด

ส้มจี๊ด หรือ ส้มกิมจ๊อ (ชื่อวิทยาศาสตร์: "Citrus Japonica" ; #เปลี่ยนทาง "อ่าน จิงจู๋ แปลตามตัว ส้มสีทอง") ในสกุลส้มและวงศ์ส้ม เป็นไม้พุ่มขนาดกลาง แตกแขนงเป็นพุ่มแน่น ใบรูปไข่ สีเขียวสดเป็นมัน มีหูใบขนาดเล็ก ดอกออกดอกเดี่ยว แต่มักออกรวมกันเป็นกลุ่ม มีสีขาว ติดผลดก ผลกลมเหมือนส้มทั่วไป แต่มีขนาดเล็ก เป็นส้มชนิดที่กินเปลือก ผลขนาดเล็ก มีทั้งกลมและรี เปลือกสีเหลือง เหลืองอมเขียว หรือเหลืองทอง ผลดก ผิวที่หนา มีรสเปรี้ยว อมหวานเฝื่อนนิด ๆ จึงนิยมนำเปลือกไปดองเค็มเรียกกิมจ๊อ เป็นพืชท้องถิ่นในประเทศจีนทั้งแผ่นดินใหญ่และโดยรอบเช่นเกาะไต้หวัน แล้วจึงแพร่หลายไปสู่ญี่ปุ่น และเกาหลี ภาษาจีนกวางตุ้งเรียกว่า "กัมกั้ด" ซึ่งเป็นที่มาของชื่อสามัญในภาษาอังกฤษ Kumquat เป็นได้ทั้งไม้กินผลและไม้ประดับ เปลือกส้มมีสรรพคุณช่วยขับลม ช่วยย่อย ทำให้เจริญอาหาร ขับเสมหะ ดองเกลือและทำให้แห้ง อมแก้เจ็บคอ แต่งรสเปรี้ยวในการทำน้ำผลไม้ ใช้ทำแยม
ลักษณะทางพฤกษศาสตร์.
ส้มจี๊ดเป็นไม้พุ่มขนาดกลาง สูง 1.5-3 เมตร ลำต้นสีน้ำตาล แตกแขนงเป็นพุ่มแน่น กิ่งอ่อนมี
หนามแหลมคม ใบเดี่ยวหรือใบประกอบ เรียงสลับ รูปรีหรือรูปไข่ กว้าง 2.8-3.2
เซนติเมตร ยาว 7.5-8.3 เซนติเมตร ปลายแหลม โคนมน ขอบเรียบ แผ่นใบสีเขียว
เข้ม เป็นมัน ค่อนข้างหนา ดอกเดี่ยว ออกตามซอกใบหรือปลายกิ่ง ดอกสีขาว กลีบ
เลี้ยง 4-5 กลีบ สีเขียวอ่อน กลีบดอก 4-6 กลีบ เกสรเพศผู้จำนวนมาก เกสรเพศเมีย 
1 เกสร ดอกมีกลิ่นหอม ผลมีลักษณะกลม ผลอ่อนสีเขียวเข้ม ผลแก่จะมีสีเขียวปน
เหลืองหรือสีเหลืองอมส้มหรือสีส้ม เปลือกผลหรือผนังผลชั้นนอก (exocarp) มีต่อม
น้ำมัน
มหาวิทยาลัยฟลอริดาสเตต

มหาวิทยาลัยฟลอริดาสเตต (Florida State University ย่อว่า FSU) เป็นมหาวิทยาลัยรัฐของสหรัฐ ตั้งอยู่ที่เมืองทัลลาฮัสซี ในรัฐฟลอริดา เป็นหนึ่งในสองมหาวิทยาลัยในรัฐฟลอริดาร่วมกับมหาวิทยาลัยฟลอริดา มี 16 คณะ และ 39 ศูนย์วิจัย โดยในปี พ.ศ. 2550 มีนักเรียนประมาณ 40,000 คน สัญลักษณ์ประจำมหาวิทยาลัยคือ ซิโมโนลส์ (Seminoles) ซึ่งเป็นนักรบชาวอินเดียนแดง
ทอม ครูซ

ทอมัส ครูซ เมพอเทอร์ที่ 4 (เกิด 3 กรกฎาคม พ.ศ. 2505) เป็นนักแสดงชาวอเมริกัน จบการศึกษามัธยมปลาย จากเกลนไรดจ์ เคยแต่งงานกับนักแสดงชาวอเมริกัน มีมี โรเจอร์ส จากนั้นหย่ากัน ก่อนที่จะแต่งงานใหม่กับนักแสดงชาวออสเตรเลีย นิโคล คิดแมน ในปี พ.ศ. 2533 และหย่ากันในปี พ.ศ. 2544 ต่อมาได้สมรสและมีลูกสาวกับเคที โฮล์มส ชื่อซูรี เกิดเมื่อวันที่ 18 เมษายน พ.ศ. 2549 ในแซนตามอนิกา รัฐแคลิฟอร์เนีย ก่อนที่จะทั้งคู่จะหย่ากัน ในเดือนมิถุนายน พ.ศ. 2555 และเขารับบทเป็นอีธาน ฮันท์ ในภาพยนตร์ชุดเรื่อง ' "ปัจจุบัน สถานะโสด"
ตอนที่ทอมอายุ 12 ปี แม่ของทอมตัดสินใจพาทอมและลูกสาวทั้งสามคนหนีพ่อของทอมไป เนื่องจากเธอและลูกถูกทำร้ายร่างกายมาอย่างยาวนาน โดยย้ายกลับไปอยู่สหรัฐ ทอมต้องเปลี่ยนโรงเรียนในที่ต่าง ๆ มากถึง 15 แห่ง จนกระทั่งจบการศึกษามัธยมปลายจากเกลนไรดจ์ในรัฐนิวเจอร์ซีย์ เขามีความใฝ่ฝันอยากเป็นนักร้อง แต่เมื่อได้รับบาดเจ็บที่หัวเข่า จึงหันมาเรียนการแสดง
ในปี 2524 ทอมมาที่ลอสแอนเจลิสที่เขาพบพอลลา วากเนอร์ จากครีเอทีฟอาร์ทิสต์เอเจนซี ซึ่งเป็นคนที่นำเขาเข้ามาสู่วงการภาพยนตร์ โดยทอมได้รับบทที่ไม่โดดเด่นมากเรื่องแรกในเรื่อง "Endless Love" (2524) จากนั้นก็มีผลงานแสดงอย่าง "Risky Business" (2526), "All the Right Moves" (2526), "Legend" (2528)
ทอม มาแจ้งเกิดเต็มตัวในเรื่อง "Top Gun" (2529) ภาพยนตร์เรื่องนี้ทำรายได้ 356.8 ล้านเหรียญสหรัฐทั่วโลก ตามด้วย "The Color of Money" (2529) , "Rain Man" (2531), "Cocktail" (2531), "Born on the Fourth of July" (2532), "Days of Thunder" (2533), "Far and Away" (2535), "A Few Good Men" (2535), "The Firm" (2536), "Interview With The Vampire" (2537), "Mission: Impossible" (2539) และ "Jerry Maguire" (2539) และยังมีผลงานอย่างเรื่อง "The Last Samurai" (2546), "Collateral" (2547) ของไมเคิล แมนน์ ประกบคู่กับเจมี ฟ็อกซ์ นอกจากนั้นยังแสดงภาพยนตร์กำกับโดยสตีเวน สปีลเบิร์ก กับภาพยนตร์ไซไฟเรื่อง "War of the Worlds" (2548)
ชีวิตส่วนตัว.
ปัจจุบัน "สถานะโสด"
เคยแต่งงานและหย่าร้างมาแล้วถึงสามครั้ง
ฮิว แกรนต์

ฮิว จอห์น มังโก แกรนต์  เกิดเมื่อวันที่ 9 กันยายน ค.ศ. 1960 เป็นนักแสดงชาวอังกฤษเจ้าของรางวัลลูกโลกทองคำ
ประวัติ.
เขาเข้าสู่วงการภาพยนตร์เป็นครั้งแรกในชื่อ ฮิวอี แกรนต์ กับผลงานเรื่อง "Priviledged" (1982) หลังจากนั้น เขาร่วมแสดงละครเบาสมองอยู่ระยะหนึ่ง แล้วจึงก่อตั้งคณะของตัวเอง ชื่อว่า Jockeys of Norfolk ต่อจากนั้น เขามีงานทางโทรทัศน์อยู่ และต่อมาได้แสดงภาพยนตร์ระดับอาชีพเป็นเรื่องแรกใน "White Mischief" (1987) ต่อจากนั้นก็ได้รับอีกมากมายเช่น บท ลอร์ดไบรอน ใน "Rowing With the Wind" แล้วตามด้วยบท คลีฟ เดอร์แฮม ใน "Maurice" กำกับโดย เจมส์ ไอโวรี่ ดัดแปลงจากงานนิยายของ อี เอ็ม ฟอร์สเตอร์ ซึ่งทำให้แกรนต์ได้รับรางวัลผู้แสดงนำยอดเยี่ยม จากเทศกาลภาพยนตร์เมืองเวนิซด้วย
แกรนต์กลับมาร่วมงานกับผู้กำกับ เจมส์ ไอวอรี อีกครั้ง ในเรื่อง "The Remains of the Day" (1993) ที่เขาได้ร่วมแสดงกับ แอนโทนี่ ฮ็อพกินส์ และเอ็มม่า ทอมป์สัน และภาพยนตร์ที่ทำให้เขาโด่งดังเป็นอีกสองเรื่องต่อมาในปี 1994 คือ "Sirens" และ "Four Weddings and a Funeral" โดยเฉพาะอย่างยิ่งเรื่องหลัง ที่ทำให้เขาได้ขึ้นปกนิตยสารชั้นนำ ตลอดจนเป็นแขกรับเชิญในรายการทอล์กโชว์ต่าง ๆ รวมถึงได้รับรางวัลบาฟต้า และรางวัลลูกโลกทองคำอีกด้วย
เพียงปีถัดมา เขามีข่าวฉาวที่เขาถูกตำรวจจับ ในข้อหาซื้อบริการทางเพศจากหญิงขายบริการชาวลอสแอนเจลิสคนหนึ่ง ทำให้หนังเรื่อง "Nine Months" (1995) ที่เขาแสดงนำและเข้าฉายในช่วงนั้นพอดี ได้แรงกระพือจากข่าวของเขา เช่นเดียวกับเรตติงของรายการ "The Tonight Show" ที่ผู้ชมได้เห็นแกรนต์กล่าวคำขอโทษต่อเอลิซาเบธ เฮอร์ลีย์ ดาราสาวผู้เป็นคู่ควงของเขาในขณะนั้น
ต่อมาได้แสดงเรื่อง "Sense and Sensibility" (1995) ซึ่งเป็นการร่วมงานกับเอ็มมา ทอมป์สัน อีกครั้ง แต่ผลงานเรื่องถัดมาของเขา ในหนังระทึกขวัญเรื่อง "Extremem Measures" (1996) ที่เป็นงานสร้างของบริษัทของเฮอร์ลีย์ คือ ซิเมียน ฟิล์มส กลับไม่ประสบความสำเร็จอย่างที่คาด
แกรนต์ก็หายหน้าหายตาไปพักใหญ่ จนกระทั่งในปี 1999 ใน "Notting Hill" แสดงร่วมกับจูเลีย โรเบิตส์ หนังประสบความสำเร็จดี ทั้งด้านรายได้และเสียงวิจารณ์ และประสบสำเร็จต่อเนื่องอีก กับ "Mickey Blue Eyes" ในปีเดียวกัน ตลอดจนในผลงานการกำกับของวูดดี อัลเลน เรื่อง "Small Time Crooks" (2000), เรื่อง "Bridget Jones’s Diary" (2001) และ "About A Boy" (2002)
ภาวะลดรูป

ในทางคณิตศาสตร์ ภาวะลดรูป  หมายถึง กรณีจำกัดที่ทำให้คลาสของวัตถุหนึ่ง ๆ เปลี่ยนคุณสมบัติธรรมชาติไปจนกลายเป็นคลาสของวัตถุชนิดอื่น ซึ่งมักจะเป็นคลาสที่เรียบง่ายกว่า ตัวอย่างเช่น
อ่างเก็บน้ำแม่ต๋ำหลวง

อ่างเก็บน้ำแม่ต๋ำหลวง ตั้งอยู่ที่บ้านทุ่งกล้วย หมู่ที่ 5 ตำบลบ้านเอื้อม อำเภอเมือง จังหวัดลำปาง สร้างขึ้นตามแนวพระราชดำริ เพื่อประโยชน์เพาะปลูกของราษฎรทั้งหมด 7 หมู่บ้านได้อย่างทั่วถึงโดยในฤดูฝนครอบคลุมพื้นที่ประมาณ 2,600 ไร่ และในฤดูแล้งประมาณ 600 ไร่ 
ลักษณะอ่างเก็บน้ำ เป็นทำนบดิน ขนาด สันทำนบกว้าง 8.00 ม. ยาว 139.00 ม. สูง 20.00 ม. เริ่มเก็บกักน้ำตั้งแต่ต้นปี พ.ศ. 2549
เขื่อนราษีไศล

เขื่อนราษีไศล เป็นเขื่อนคอนกรีต มีบานประตูระบายน้ำ 7 บาน กั้นแม่น้ำมูลที่บ้านห้วย-บ้านดอน ตั้งอยู่ อำเภอราษีไศล จังหวัดศรีสะเกษ เขื่อนเริ่มเก็บกักน้ำในปี พ.ศ. 2536
ประวัติ.
เขื่อนราษีไศล เป็นเขื่อนในกลุ่มโครงการผันน้ำโขง-ชี-มูล ภายใต้การดูแลรับผิดชอบของกรมพัฒนาและส่งเสริมพลังงาน กระทรวงวิทยาศาสตร์ เทคโนโลยีและการพลังงาน เพื่อทำการผันน้ำจากแม่น้ำโขง แม่น้ำชี แม่น้ำมูล มาแก้ปัญหาการขาดแคลนน้ำในพื้นที่ 4.98 ล้านไร่ในเขตภาคอีสาน โดยใช้งบประมาณกว่า 2.28 แสนล้านบาท ใช้เวลาดำเนินการก่อสร้างกว่า 2 ปี
เขื่อนราษีไศล ก่อสร้างโดยการอนุมัติของคณะรัฐมนตรี เมื่อปี พ.ศ. 2532 ให้ก่อสร้างเขื่อนปิดกั้นแม่น้ำมูลที่บริเวณบ้านห้วย อำเภอราษีไศล จังหวัดศรีสะเกษ เป็นฝายยางเก็บน้ำไม่เกินตลิ่ง ตั้งงบประมาณไว้ 140.97 ล้านบาท แต่มีการดำเนินการก่อสร้างจริงในระหว่างปี พ.ศ. 2535 ถึง พ.ศ. 2536 และก่อสร้างเป็นเขื่อนคอนกรีตเสริมเหล็ก งบประมาณ 871.9 ล้านบาทแทน
ดีเพ็นด์ออนยู

ดีเพ็น ออน ยู (; โรมาจิ: "Deipendo On Yu"; : Depend on you) เป็นซิงเกิลที่ 5 ของอายูมิ ฮามาซากิ วางจำหน่ายเมื่อวันที่ 9 ธันวาคม พ.ศ. 2541 เปิดตัวสัปดาห์แรกในอันดับที่ 6 ของออริกอนชาร์ตด้วยยอดขาย 37,000 แผ่น เพลง WHATEVER เป็นเพลงปิดของรายการ "COUNT DOWN TV" ทางช่องทีบีเอส และเป็นเพลงเปิดของเกม "เธาซันอาร์มส์" ของเครื่องเพลย์สเตชัน ส่วนหน้าบีของซิงเกิลนี้คือเพลง Two of us ก็เป็นเพลงปิดของเกมเธาซันอาร์มส์เช่นกัน
ซิงเกิล Depend on you ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวในอันดับที่ 27 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 159,000 แผ่น
เวอร์ชันยุโรป.
ในปี พ.ศ. 2547 ซิงเกิล Depend on you ได้วางจำหน่ายในทวีปยุโรป โดยซีดีซิงเกิลได้จำหน่ายในประเทศเยอรมนี ส่วนในต่างประเทศจะอยู่ในรูปของดิจิทัลซิงเกิล
ฟอร์มายเดียร์...

ฟอร์ มาย เดียร์... (; โรมาจิ: "Fo Mai Deia"; : For My Dear...) เป็นซิงเกิลที่ 4 ของอายูมิ ฮามาซากิ วางจำหน่ายเมื่อวันที่ 7 ตุลาคม พ.ศ. 2541 เปิดตัวสัปดาห์แรกในอันดับที่ 9 ของออริกอนชาร์ตด้วยยอดขาย 74,000 แผ่น เพลง For My Dear... เป็นเพลงโฆษณาเครื่องดื่มโคล่าของบริษัทโมรินากะ และเพลงนี้ถูกบรรจุอยู่ในอัลบั้ม A Song for XX ของอายูมิ
ซิงเกิล For My Dear ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวในอันดับที่ 33 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 97,000 แผ่น
ไฮเนเก้น

ไฮเนเก้น ((ไฮเนอเกิน)) เป็นเบียร์ของประเทศเนเธอร์แลนด์ เป็นเบียร์ประเภทลาเกอร์ มีแอลกอฮอล์ประมาณร้อยละ 5 โดยปริมาตร ผลิตโดยบริษัทไฮเนอเกิน บริษัทยักษ์ใหญ่สัญชาติเนเธอร์แลนด์ โดยมีจุดเริ่มต้นจากโรงเบียร์เล็กๆ ณ กรุงอัมสเตอร์ดัมในธุรกิจครอบครัวของเคราร์ด อาดรียาน ไฮเนอเกิน ชาวดัตช์ เมื่อปี ค.ศ. 1864 จุดเด่นคือบรรจุภัณฑ์ขวดสีเขียวและดาวสีแดง
ประวัติ.
เมื่อวันที่ 15 กุมภาพันธ์ ค.ศ. 1864 เคราร์ด อาดรียาน ไฮเนอเกิน ในวัย 22 ปีขอทุนจากมารดาในการเข้าซื้อกิจการโรงเบียร์ "เดอ โฮยแบร์ก" (แปลว่า กองหญ้าแห้ง) ในกรุงอัมสเตอร์ดัม ที่เป็นที่นิยมในหมู่กรรมกร ตั้งโรงเบียร์ขึ้นตั้งแต่ ค.ศ. 1592 ต่อมา ไฮเนอเกินได้ว่าจ้าง ดร.เอลิยง (ลูกศิษย์ของหลุยส์ ปาสเตอร์ นักเคมีชาวฝรั่งเศส) ในการผลิตยีสต์หมักนอนก้นขึ้น จึงมีการตั้งสมาคมโรงเบียร์ไฮเนอเกิน (Heineken's Bierbrouwerij Maatschappij) ขึ้น ผลิตเบียร์ในยี่ห้อไฮเนอเกิน วางขายครั้งแรกในปี ค.ศ. 1873
สองปีต่อมา ไฮเนอเกินได้รางวัลเหรียญทอง (Medaille D'Or) ในงานมหกรรมสินค้าอุตสาหกรรมริมแม่น้ำและทะเลนานาชาติที่กรุงปารีส จึงได้เริ่มจุดจำหน่ายในต่างประเทศตั้งแต่นั้นมา จนกลายเป็นผู้ส่งออกเบียร์ไปฝรั่งเศสรายใหญ่ นอกจากนั้นยังได้ประกาศนียบัตรเกียรติคุณ (Diplome d'Honneurs) จากมหกรรมอาณานิคมนานาชาติที่กรุงอัมสเตอร์ดัม ในปี ค.ศ. 1883 สองรางวัลใหญ่นี้ยังถือเป็นความภาคภูมิใจที่บริษัทระบุไว้บนฉลากจนถึงทุกวันนี้
ความสำเร็จในระดับนานาชาติของไฮเนอเกิน เกิดจากฝีมือการบริหารของอัลเฟรด เฮนรี ไฮเนอเกิน ผู้อยู่เบื้องหลังการขยายกิจการของไฮเนอเกินไปสู่ตลาดโลก บริหารงานตั้งแต่ ค.ศ. 1940 จนถึง 1971 และยังทำงานกับบริษัทจนถึงวาระวันสุดท้ายของชีวิต
ผลิตภัณฑ์.
ตั้งแต่ปี ค.ศ. 1975 เป็นต้นมา เบียร์ในเครื่องหมายการค้าไฮเนอเกินส่วนใหญ่ผลิตขึ้นที่โรงเบียร์ในซูเตอร์เวาเดอ จังหวัดเซาท์ฮอลแลนด์ในประเทศเนเธอร์แลนด์ โดยในปี ค.ศ. 2011 มีการผลิต 2.71 พันล้านลิตร แต่หากนับการผลิตในกลุ่มบริษัทไฮเนอเกินทั่วโลกทั้งหมดจะมีปริมาณมากถึง 16.46 พันล้านลิตร จำหน่ายในกว่า 170 ประเทศ
การโฆษณาประชาสัมพันธ์.
ไฮเนอเกินเป็นผู้สนับสนุนหลักของฟุตบอลยูฟ่าแชมเปียนส์ลีกและรักบี้ชิงแชมป์โลก ตลอดจนการถ่ายทำภาพยนตร์เจมส์ บอนด์
เคอร์ฟิว

เคอร์ฟิว  เป็นคำสั่งกำหนดเวลาใช้ข้อบังคับบางอย่าง โดยปรกติเป็นการกำหนดเวลาให้บุคคลต้องอยู่ภายในเคหสถาน หรือให้ปิดทำการสำนักงานบางประเภท และผู้ออกคำสั่งดังกล่าวมักเป็นเจ้าหน้าที่ของรัฐ แต่ยังหมายถึงกรณีที่เอกชนเป็นผู้ออกคำสั่งได้ด้วย เช่น กรณีที่เจ้าของบ้านกำหนดให้โอแพร์ (au pair) ต้องกลับบ้านในยามเย็น
ศัพทมูล.
คำว่า "เคอร์ฟิว" ในภาษาอังกฤษ มาจากคำว่า "กูฟวร์เฟอ" (couvre-feu) ในภาษาฝรั่งเศสเก่า (Old French) มีความหมายตรงตัวว่า "ดับไฟ" (cover fire) มีที่มาจากกฎหมายของพระเจ้าวิลเลียมผู้พิชิต (William The Conqueror) ที่ให้ดับไฟและแสงไฟทั้งหมดเมื่อระฆังตีแปดนาฬิกา เพื่อป้องกันเพลิงไหม้ในชุมชนอาคารไม้
ประเภท.
นอกจากนี้ยังมีการใช้งานจากผู้นำประเทศเพื่อป้องกันการเจ็บป่วยหรือการแพร่ระบาดของเชื้อโรค หรือเชื้อไวรัสอีกด้วย เช่น ในประเทศไทย ได้มีการประกาศใช้ในขณะเกิดโรคโควิด-19
ทรัส (เพลงของอายูมิ ฮามาซากิ)

ทรัส (; โรมาจิ: "Torasuto"; : Trust) เป็นซิงเกิลที่ 3 ของอายูมิ ฮามาซากิ วางจำหน่ายเมื่อวันที่ 5 สิงหาคม พ.ศ. 2541 เปิดตัวสัปดาห์แรกในอันดับที่ 9 ของออริกอนชาร์ตด้วยยอดขายรวม 182,000 แผ่น เพลง For My Dear... ถูกบรรจุอยู่ในอัลบั้ม A Song for XX และ A BEST ของอายูมิ
ซิงเกิล For My Dear ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวในอันดับที่ 29 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 206,000 แผ่น
มิวสิกวิดีโอเพลง Trust เป็นฉากเกี่ยวกับอายูมิได้ขับรถไปตามชายหาด โดยต่อมาตัดไปที่ฉากห้องสีน้ำเงิน ซึ่งมิวสิกวิดีโอมี 2 ฉากเป็นนี้ส่วนใหญ่
อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)

จักรพรรดินีอะเลคซันดรา เฟโอโดรอฟนา  พระอิสริยยศเมื่อพระราชสมภพ เจ้าหญิงชาร์ล็อทเทอแห่งปรัสเซีย (13 กรกฎาคม ค.ศ. 1798 – 1 พฤศจิกายน ค.ศ. 1860) เป็นจักรพรรดินีแห่งรัสเซีย และพระมเหสีของจักรพรรดินีโคลัสที่ 1 แห่งรัสเซีย (ครองราชย์ ค.ศ. 1825–1855)
จักรพรรดินีมาเรีย เฟโอโดรอฟนาแห่งรัสเซีย (โซฟี โดโรเทอาแห่งเวือร์ทเทิมแบร์ค)

จักรพรรดินีมารีเยีย เฟโอโดรอฟนา (พระนามเดิม ดัชเชสโซฟี โดโรเทอาแห่งเวือร์ทเทิมแบร์ค; 25 ตุลาคม ค.ศ. 1759 – 5 พฤศจิกายน [ตามปฎิทินเก่า: 24 ตุลาคม] ค.ศ. 1828 เป็นจักรพรรดินีแห่งรัสเซีย ในฐานะพระมเหสีในจักรพรรดิพอลที่ 1 พระองค์ทรงก่อตั้งสำนักงานสถาบันจักรพรรดินีมารีเยีย
เจ้าหญิงแห่งเวือร์ทเทิมแบร์ค.
มารีเยีย เฟโอโดรอฟนาทรงพระราชสมภพในเมืองสเตทิน ปรัสเซียเมื่อวันที่ 25 ตุลาคม ค.ศ. 1759 เป็นพระธิดาของฟรีดริชที่ 2 อ็อยเกน ดยุกแห่งเวือร์ทเทิมแบร์ค และ เจ้าหญิงฟรีเดอรีเคอแห่งบรันเดินบวร์ค-ชเวิดท์ เป็นพระธิดาองค์โตในทั้งหมดแปดพระองค์ของครอบครัว ในปี ค.ศ. 1769 ขณะที่พระองค์มีพระชนมายุ 10 ชันษา ครอบครัวได้ย้ายที่ประทับไปอยู่ที่ปราสาทมงเบลียาร์ ซึ่งปัจจุบันเป็นส่วนหนึ่งของแคว้นฟร็องช์-กงเต พระอนุชาของพระองค์ อเล็คซันเดอร์แห่งเวือร์ทเทิมแบร์คก็ประสูติที่นั่น มองต์เบอลิอาร์ดเป็นที่ประทับของเจ้านายสายเล็กแห่งเวือร์ทเทิมแบร์ค นอนจากนั้นยังเป็นศูนย์กลางของวัฒนธรรมและสัญลักษณ์ทางปัญญาและทางการเมือง ส่วนพระตำหนักฤดูร้อนของครอบครัวอยู่ที่เมืองเอทูบส์ ซึ่งปัจจุบันอยู่ในฝรั่งเศส
การศึกษาของเจ้าหญิงโซฟีนั้นดีกว่าค่าเฉลี่ยของเวือร์ทเทิมแบร์ค ทรงได้รับการปลูกฝังให้รักศิลปะทุกชนิด ในขณะที่มีพระชนมายุสิบหกชันษา ตรัสภาษาเยอรมัน ฝรั่งเศส อิตาเลียนและละติน เมื่อพระชนมายุสิบเจ็ดชันษา โซฟี โดโรเทอามีพระวรการที่สูง ร่างอวบ มีพระปรางสีแดงดอกกุหลาบ ทรงเป็นคนที่แข็งแกร่ง รอบคอบ อ่อนโยนและไร้เดียงสา ทรงพระภูษาแบบฝรั่งเศสที่ถูกปรับเปลี่ยนให้เรียบง่ายแบบชนชั้นกลางเยอรมัน ซึ่งมีผลจากความมีคุณธรรมในครอบครัวพระองค์
ในปี ค.ศ. 1773 โซฟี โดโรเทอาทรงเป็นหนึ่งในกลุ่มเจ้าหญิงเยอรมันที่จะเป็นพระชายาของซาเรวิชพอล ขณะนั้นเจ้าหญิงโซฟี โดโรเทอายังมีพระชนมายุไม่เต็มสิบสี่ชันษา และเจ้าหญิงวิลเฮ็ลมีเนอ ลูอีเซอแห่งเฮ็สเซิน-ดาร์มชตัทซึ่งมีพระชนมายุสูงกว่าได้รับเลือกแทน
สถานีคลองเตย

สถานีคลองเตย (รหัส BL24) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพระรามที่ 4 กรุงเทพมหานคร บริเวณทางขึ้น-ลงทางพิเศษเฉลิมมหานคร ใกล้ซอยโรงงานยาสูบ
ที่ตั้ง.
ถนนพระรามที่ 4 ด้านหน้าสำนักงานการไฟฟ้านครหลวงเขตคลองเตย บริเวณทิศตะวันออกของจุดตัดทางรถไฟสายแม่น้ำ และทางขึ้น-ลงทางพิเศษเฉลิมมหานคร (ทางด่วนขั้นที่ 1) ซึ่งเป็นจุดบรรจบกันระหว่างถนนพระรามที่ 4, ถนนเชื้อเพลิง และถนนดวงพิทักษ์ ในพื้นที่แขวงคลองเตย เขตคลองเตย กรุงเทพมหานคร
ก่อนหน้านี้ ในโครงการรถไฟฟ้ามหานครได้ใช้ชื่อสถานีนี้ว่า สถานีบ่อนไก่ เนื่องจากมีที่ตั้งอยู่ใกล้กับย่านบ่อนไก่ ด้านทิศตะวันตกของทางรถไฟสายแม่น้ำ แต่ทางการรถไฟฟ้าขนส่งมวลชนแห่งประเทศไทยได้ประกาศเปลี่ยนชื่อเป็นสถานีคลองเตย เมื่อวันที่ 9 ตุลาคม 2545 โดยให้เหตุผลว่าที่ตั้งสถานีอยู่ในเขตคลองเตย ไม่ใช่แขวงลุมพินี เขตปทุมวัน ที่ตั้งของย่านบ่อนไก่
ทั้งนี้ ย่านที่เรียกกันว่า "คลองเตย" มีพื้นที่กว้างขวาง และอาจทำให้เกิดความสับสนได้ แต่โดยทั่วไปมักหมายถึงพื้นที่ตลาดคลองเตย ซึ่งเป็นตลาดสดขนาดใหญ่ใจกลางกรุงเทพมหานคร สำหรับที่ตั้งของสถานีคลองเตยนั้นอยู่ห่างจากย่านตลาดคลองเตยมากกว่า 600 เมตร ดังนั้นผู้โดยสารที่เดินทางมาตลาดคลองเตยควรใช้บริการที่สถานีศูนย์การประชุมแห่งชาติสิริกิติ์ซึ่งอยู่ใกล้เพียง 300 เมตรจะสะดวกกว่า
รายละเอียดสถานี.
สัญลักษณ์ของสถานี.
ใช้สัญลักษณ์หลังคาเรือนไทย สื่อถึงตำหนักปลายเนิน ซึ่งเป็นบ้านเรือนไทย 2 ชั้น ตั้งอยู่บริเวณด้านทิศใต้ของสถานี โดยใช้สีส้มเพื่อบ่งบอกถึงพื้นที่ในย่านการค้าหนาแน่น
รูปแบบของสถานี.
เป็นสถานีใต้ดิน กว้าง 28 เมตร ยาว 202 เมตร ระดับชานชาลาอยู่ลึก 18 เมตรจากผิวดิน เป็น 1 ใน 2 สถานีใต้ดินที่ใช้ชานชาลาด้านข้างชั้นเดียว (Station with Side Platform) โดยอีกสถานีหนึ่งคือ สถานีบางซื่อ
การจัดพื้นที่ในตัวสถานี.
แบ่งเป็น 3 ชั้น ประกอบด้วย
ศูนย์การค้าภายในสถานี.
ภายในสถานีคลองเตย ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี เปิดเมื่อ 22 ธันวาคม พ.ศ. 2559
สถานที่ราชการภายในสถานี.
ภายในสถานีคลองเตย ได้จัดให้มีส่วนสถานที่ราชการสำหรับให้บริการประชาชนที่ชั้นบนสุดของสถานี โดยสถานีดังกล่าวเป็นที่ตั้งของ สำนักงานหนังสือเดินทางชั่วคราว MRT คลองเตย กรมการกงศุล กระทรวงการต่างประเทศ เปิดเมื่อ 9 ธันวาคม พ.ศ. 2559 และภายในสถานียังมีสำนักงานสัญชาติและนิติกรณ์ กองสัญชาติและนิติกรณ์ กรมการกงศุล เปิดให้บริการประชาชนภายในเมโทรมอลล์ เปิดเมื่อวันที่ 15 สิงหาคม พ.ศ. 2561
สถานีศูนย์การประชุมแห่งชาติสิริกิติ์

สถานีศูนย์การประชุมแห่งชาติสิริกิติ์ (รหัส BL23) หรือสถานีศูนย์ฯ สิริกิติ์  เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก-พระรามที่ 4 กรุงเทพมหานคร บริเวณด้านหน้าศูนย์การประชุมแห่งชาติสิริกิติ์ มีทำเลอยู่ใจกลางย่านธุรกิจ ใกล้กับ สวนเบญจกิติ และตลาดคลองเตย
ที่ตั้ง.
ถนนรัชดาภิเษกตัดใหม่ ด้านหน้าศูนย์การประชุมแห่งชาติสิริกิติ์ บริเวณทิศเหนือของสี่แยกพระรามที่ 4 จุดบรรจบของถนนรัชดาภิเษก ถนนพระรามที่ 4 และถนนพระรามที่ 3 ในพื้นที่แขวงคลองเตย เขตคลองเตย กรุงเทพมหานคร
สถานีศูนย์ฯ สิริกิติ์แห่งนี้มีความสำคัญเนื่องจากเป็นสถานีที่สามารถใช้เดินทางเข้าสู่ศูนย์การประชุมแห่งชาติสิริกิติ์ ซึ่งเป็นสถานที่จัดงานประชุมและกิจกรรมต่าง ๆ ในระดับประเทศและระดับนานาชาติได้โดยตรง จึงมีผู้โดยสารใช้บริการจำนวนมากเมื่อมีการจัดกิจกรรมต่าง ๆ ภายในศูนย์ฯ สิริกิติ์ โดยเฉพาะ งานสัปดาห์หนังสือแห่งชาติ และ มหกรรมหนังสือระดับชาติ ซึ่งจัดเป็นประจำทุกปี นอกจากนี้ยังเป็นสถานีที่ผู้โดยสารสามารถใช้เดินทางมายังตลาดคลองเตยซึ่งเป็นย่านตลาดสดขนาดใหญ่ใจกลางกรุงเทพมหานครได้สะดวกที่สุด ด้วยระยะทางประมาณ 300 เมตรจากทางเข้า-ออกที่ 1 และ 2 ของสถานี ข้ามสะพานลอยบริเวณสี่แยกพระรามที่ 4 มายังบริเวณตลาด ในขณะที่สถานีคลองเตยซึ่งอยู่ถัดออกไปนั้นอยู่ห่างจากย่านตลาดคลองเตยไม่ต่ำกว่า 600 เมตร และได้ตั้งชื่อสถานีคลองเตยโดยคำนึงถึงที่ตั้งในเขตคลองเตย และอยู่ใต้แนวคลองเตยเดิม แต่กลับไม่ได้หมายความถึงย่านตลาดคลองเตยอย่างเฉพาะเจาะจง
รายละเอียดสถานี.
สัญลักษณ์ของสถานี.
ใช้สัญลักษณ์รูปสามเหลี่ยมของอาคารศูนย์การประชุมแห่งชาติสิริกิติ์หลังเดิมก่อนการปรับปรุงในปี พ.ศ. 2562 โดยใช้สีเหลืองซึ่งเป็นสีที่มีความเกี่ยวข้องกับราชวงศ์
รูปแบบของสถานี.
เป็นสถานีใต้ดิน กว้าง 23 เมตร ยาว 196 เมตร ระดับชานชาลาอยู่ลึก 20 เมตรจากผิวดิน เป็นชานชาลาแบบเกาะกลาง (Station with Central Platform)
การจัดพื้นที่ในตัวสถานี.
แบ่งเป็น 3 ชั้น ประกอบด้วย
ศูนย์การค้าภายในสถานี.
ภายในสถานีศูนย์การประชุมแห่งชาติสิริกิติ์ ได้จัดให้มีส่วนร้านค้าหรือเมโทรมอลล์ ที่ชั้นบนสุดของสถานี เปิดให้บริการเมื่อวันที่ 17 มกราคม พ.ศ. 2567 มีแนวคิดเป็นแหล่งรวมร้านอาหารราคาย่อมเยา โดยร่วมมือกับหน่วยธุรกิจ "กูร์เมต์ มาร์เก็ต" และ "กูร์เมต์ อีทส์" ของกลุ่มเดอะมอลล์
เส้นทแยงมุม

เส้นทแยงมุม หมายถึง เส้นตรงที่ลากผ่านจุดยอดสองจุดที่ไม่อยู่ติดกันบนรูปหลายเหลี่ยมหรือทรงหลายหน้า หรือในบริบทอื่นจะหมายถึงเส้นตรงที่เฉียงขึ้นหรือเฉียงลง คำว่า "diagonal" ในภาษาอังกฤษ มีที่มาจากภาษากรีก "διαγωνιος (diagonios) " ประกอบด้วย "dia-" แปลว่า "ทะลุหรือข้าม" และ "gonia" แปลว่า "มุม" จากนั้นจึงมีการยืมไปใช้ไปเป็นภาษาละติน "diagonus" แปลว่า "เส้นเอียง"
ในทางคณิตศาสตร์ คำว่าเส้นทแยงมุมมีการใช้ในเมทริกซ์ แทนกลุ่มของสมาชิกที่อยู่บนเส้นทแยงมุมสมมติของเมทริกซ์ และเพื่อให้ความหมายของเมทริกซ์ทแยงมุม
เมทริกซ์.
ในกรณีของเมทริกซ์จัตุรัส "เส้นทแยงมุมหลัก" คือเส้นที่ลากผ่านสมาชิกที่มุมบนซ้ายไปยังมุมล่างขวา เช่น เมทริกซ์เอกลักษณ์สามารถนิยามได้ว่าสมาชิกทุกตัวบนเส้นทแยงมุมหลักจะเท่ากับ 1 นอกเหนือจากนั้นจะเท่ากับ 0 ทั้งหมด (ดังตัวอย่างด้านล่าง) และเมทริกซ์ทแยงมุม คือเมทริกซ์ซึ่งสมาชิกที่ไม่อยู่บนเส้นทแยงมุมหลักจะเท่ากับ 0 ทั้งหมด ส่วน "เส้นทแยงมุมรอง" หมายถึงเส้นที่ลากผ่านสมาชิกที่มุมล่างซ้ายไปยังมุมบนขวา
<math>
1 & 0 & 0 \\
0 & 1 & 0 \\
</math>
สถานีเพชรบุรี (รถไฟฟ้ามหานคร)

สถานีเพชรบุรี (รหัส BL21) เป็นสถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล ที่บริเวณทางแยกอโศก-เพชรบุรี ถนนอโศก-ดินแดง กรุงเทพมหานคร เป็นสถานีเชื่อมต่อรถไฟฟ้าแอร์พอร์ต เรล ลิงก์ ที่สถานีมักกะสัน
ที่ตั้ง.
ถนนอโศก-ดินแดง บริเวณทิศเหนือของทางแยกอโศก-เพชรบุรี (จุดบรรจบถนนอโศก-ดินแดง ถนนอโศกมนตรี และถนนเพชรบุรี) ด้านทิศใต้ของจุดตัดทางรถไฟสายตะวันออกและรถไฟฟ้าแอร์พอร์ต เรล ลิงก์ ในพื้นที่แขวงมักกะสัน เขตราชเทวี และแขวงบางกะปิ เขตห้วยขวาง กรุงเทพมหานคร
รายละเอียดสถานี.
สัญลักษณ์ของสถานี.
ใช้สัญลักษณ์รูปคลื่นน้ำ สื่อถึงคลองแสนแสบ โดยใช้สีฟ้าที่หมายถึงแม่น้ำ, น้ำ, คลอง
รูปแบบและการจัดพื้นที่ในตัวสถานี.
เป็นสถานีใต้ดิน กว้าง 23 เมตร ยาว 200 เมตร ระดับชานชาลาอยู่ลึก 20 เมตรจากผิวดิน เป็นชานชาลาแบบเกาะกลาง (Station with Central Platform)
สถานีแบ่งเป็น 2 ชั้นบนดิน และ 3 ชั้นใต้ดิน ประกอบด้วย
ศูนย์การค้าภายในสถานี.
ภายในสถานีเพชรบุรี ได้จัดให้มีส่วนร้านค้าหรือ เมโทรมอลล์ โดยกลุ่มเดอะมอลล์ได้ดำเนินการเช่าพื้นที่ทั้งชั้นจาก บริษัท บางกอกเมโทรเน็ตเวิร์ค จำกัด เพื่อเปิดสาขาของกูร์เมต์ มาร์เก็ต ที่สถานีแห่งนี้ โดยเปิดในรูปแบบของซูเปอร์มาร์เก็ตขนาดเล็ก เน้นสินค้าบริโภคประเภท Grab and Go เป็นหลัก โดยเปิดส่วนแรกเมื่อวันที่ 13 พฤศจิกายน พ.ศ. 2560 ประกอบด้วยร้านสตาร์บัค สาขาแรกในระบบรถไฟฟ้าใต้ดิน และร้านลอว์สัน 108 และจะเปิด กรูเมต์ ทู โก ซึ่งเป็นซุปเปอร์มาร์เก็ตของ Gourmet market เป็นสาขาแรก ในวันพฤหัสบดีที่ 1 กุมภาพันธ์ พ.ศ. 2561
รถโดยสารประจำทาง.
องค์การขนส่งมวลชนกรุงเทพ
สีเขียว : เขตการเดินรถที่ 2<br>
สีแดง : เขตการเดินรถที่ 3<br>
สีส้ม : เขตการเดินรถที่ 4<br>
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)
รถโดยสารประจำทางด่วนพิเศษ

รถโดยสารประจำทางด่วนพิเศษ หรือ บีอาร์ที เป็นระบบขนส่งมวลชนรูปแบบหนึ่งที่ใช้รถโดยสาร ให้บริการเร็วขึ้นและมีประสิทธิภาพมากขึ้นจากรถโดยสารประจำทางทั่วไป โดยพัฒนารูปแบบการเดินรถ ตัวรถโดยสาร ตารางการเดินรถ ระบบขนส่งอัจฉริยะ และที่สำคัญคือจะมีช่องทางวิ่งแยกออกมาจากถนนปกติเป็นช่องทางเฉพาะ โดยมีจุดมุ่งหมายให้มีคุณภาพของบริการเทียบเท่ากับระบบขนส่งมวลชนระบบราง ในความเร็วและความจุผู้โดยสารที่เทียบเท่ากับระบบรถไฟฟ้ารางเบา ในขณะที่ต้นทุนการก่อสร้างและการเดินรถโดยสารประจำทางที่ประหยัดกว่า ทั้งยังสามารถจัดเส้นทางการเดินรถได้ยืดหยุ่นมากกว่าระบบราง
ชื่อเรียกของระบบขนส่งรูปแบบนี้มีหลากหลายเช่นในทวีปอเมริกาเหนือนิยมเรียกว่า bus rapid transit หรือ บีอาร์ที (BRT) ในทวีปยุโรป และออสเตรเลีย เรียกว่า "บัสเวย์"  หรือมีการเรียกว่า รถโดยสารคุณภาพ (quality bus)
ความเร็วของระบบขนส่งรูปแบบนี้จะอยู่ประมาณ 30 - 45 กิโลเมตรต่อชั่วโมง ซึ่งใกล้เคียงกับระบบรถไฟฟ้าขนาดเบา
นกฟินช์เจ็ดสี

นกฟินซ์เจ็ดสี หรือ นกสายรุ้ง  เป็นนกที่มีสีสันสวยงาม มีถิ่นกำเนิดทางตอนเหนือทวีปออสเตรเลีย ขนบนส่วนหน้ามีสามสีที่พบในธรรมชาติ ได้แก่ สีแดง สีดำ สีเหลืองแกมส้ม ตัวผู้มีสีเข้มสด ตัวเมียมักสีซีดกว่าและปลายจะงอยปากไม่เปลี่ยนเป็นสีแดงเด่นชัดในวัยเจริญพันธุ์ เมื่อกลายเป็นสัตว์เลี้ยงนกชนิดนี้ถูกคัดเลือกให้มีสีสันลำตัวและหัวเพิ่มอีกหลายรูปแบบ เช่น อกสีขาว อกสีม่วง หลังสีฟ้า เป็นต้น
ระยะทาง

ระยะทาง หมายถึงตัวเลขที่อธิบายว่า วัตถุแต่ละอย่างอยู่ห่างกันเท่าไรในช่วงเวลาหนึ่ง ในทางฟิสิกส์ ระยะทางอาจหมายถึงความยาวทางกายภาพ ระยะเวลา หรือการประมาณค่าบนสิ่งที่พิจารณาสองอย่าง ส่วนทางคณิตศาสตร์จะพิจารณาอย่างเฉพาะเจาะจงมากกว่า โดยทั่วไปแล้ว "ระยะทางจาก A ไป B" มีความหมายเหมือนกับ "ระยะทางระหว่าง A กับ B" ระยะทางมีปริมาณเป็นขนาดเพียงอย่างเดียว เพราะเป็น ปริมาณสเกลาร์ 
คณิตศาสตร์.
เรขาคณิต.
ในเรขาคณิตสัมบูรณ์ (absolute geometry) ระยะทางที่น้อยที่สุดระหว่างจุดสองจุด คือความยาวของส่วนของเส้นตรงที่เชื่อมระหว่างจุดเหล่านั้น
ในเรขาคณิตเชิงพีชคณิต (algebraic geometry) เราสามารถหาระยะทางระหว่างจุดสองจุดบนระนาบ "xy" โดยใช้สูตรต่อไปนี้ ระยะทางจาก ("x"1, "y"1) ไปยัง ("x"2, "y"2) คำนวณได้จาก
<math>d=\sqrt{(\Delta x)^2+(\Delta y)^2}=\sqrt{(x_2-x_1)^2+(y_2-y_1)^2}\,</math>
และในกรณีเดียวกัน ระยะทางจาก ("x"1, "y"1, "z"1) ไปยัง ("x"2, "y"2, "z"2) บนปริภูมิสามมิติ คำนวณได้จาก
<math>d=\sqrt{(\Delta x)^2+(\Delta y)^2+(\Delta z)^2}=\sqrt{(x_1-x_2)^2+(y_1-y_2)^2+(z_1-z_2)^2}</math>
ซึ่งสามารถพิสูจน์ได้ง่ายโดยการสร้างรูปสามเหลี่ยมมุมฉาก แล้วคำนวณหาความยาวของด้านตรงข้ามมุมฉาก (hypotenuse) โดยใช้ทฤษฎีบทพีทาโกรัส
ในการศึกษาเรขาคณิตในระดับที่ซับซ้อน เราจะเรียกการหาระยะทางแบบนี้ว่าเป็น ระยะทางแบบยุคลิด (Euclidean distance) ซึ่งขยายผลมาจากทฤษฎีบทพีทาโกรัส แต่จะไม่ครอบคลุมถึงเรขาคณิตนอกแบบยุคลิด (non-Euclidean geometry) สูตรการหาระยะทางข้างต้นสามารถนำไปประยุกต์ใช้กับความยาวส่วนโค้ง (arc length) ได้ด้วย
กรณีทั่วไป.
ฟังก์ชันระยะทาง "d" บนเซต "M" ที่เป็นเซตของจุด กำหนดขึ้นโดยที่ "d" : "M"×"M" → ℝ จะทำให้เงื่อนไขต่อไปนี้เป็นจริง
ซึ่งฟังก์ชันระยะทางจะก่อให้เกิดปริภูมิอิงระยะทาง (metric space) ที่ประกอบด้วยคู่อันดับ ("M", "d")
ระยะทางกับระยะกระจัด.
ระยะทางเป็นปริมาณสเกลาร์ที่ไม่สามารถเป็นจำนวนลบ และมีเพียงขนาด (magnitude) ในขณะที่ระยะกระจัด (displacement) จะเทียบเท่ากับปริมาณเวกเตอร์ที่มีทั้งขนาดและทิศทาง
ระยะทางที่นับโดยยานพาหนะ (ด้วยมาตรระยะทาง) หรือโดยคน สัตว์ สิ่งของ ฯลฯ ควรแยกแยะออกจากระยะกระจัดระหว่างจุดเริ่มต้นถึงจุดสิ้นสุด ถึงแม้ว่าจะหมายถึงระยะทางที่สั้นที่สุดก็ตาม เนื่องจากเส้นทางอาจมีการวนรอบ ซึ่งจุดสิ้นสุดสามารถเป็นจุดเดียวกับจุดเริ่มต้นก็ได้
นกแก้วอิเคล็กตัส

นกแก้วอิเคล็กตัส  เป็นนกแก้วพื้นเมืองของหมู่เกาะโซโลมอน, เกาะซุมบา, เกาะนิวกินี และหมู่เกาะใกล้เคียง, ภาคตะวันออกเฉียงเหนือของประเทศออสเตรเลียและหมู่เกาะโมลุกกะ
ฤดูกาล

ฤดูกาล เป็นช่วงเวลาในแต่ละปีที่แบ่งตามสภาพอากาศที่เปลี่ยนแปลงไป เกิดขึ้นจากการที่โลกโคจรรอบดวงอาทิตย์ เนื่องจากแกนโลกเอียงเป็นมุม 23.5 องศา จึงทำให้ในแต่ละช่วงของปี แต่ละบริเวณจะได้รับแสงแดดไม่เท่ากัน ทำให้มีอุณหภูมิต่างกัน จึงเกิดเป็นฤดูกาลต่าง ๆ ขึ้น
ในเขตอบอุ่น และเขตหนาว จะแบ่งออกเป็น 4 ฤดู ได้แก่ ฤดูใบไม้ผลิ ฤดูร้อน ฤดูใบไม้ร่วง และฤดูหนาว ซึ่งโดยทั่วไป ฤดูในเขตอบอุ่นของซีกโลกเหนือจะมีระยะเวลาดังนี้
ในเขตร้อน จะแบ่งออกเป็น 3 ฤดู ได้แก่ ฤดูร้อน ฤดูหนาว (รวมกันเรียกว่า "ฤดูแล้ง") และฤดูฝน
สาเหตุในการเกิดฤดูกาล.
ฤดูกาลเกิดขึ้นเนื่องจากการเอียงของแกนโลกที่เอียงทำมุมประมาณ 23.5 องศา กับ ระนาบวงโคจรของโลกรอบดวงอาทิตย์ ส่งผลให้ระยะเวลาในช่วงกลางวันและกลางคืน จากดวงอาทิตย์แตกต่างกันไปในแต่ละช่วงของปี นั่นคือในช่วงที่ซีกโลกเหนือหันเข้าหาดวงอาทิตย์ซึ่งถือว่าเป็นช่วงฤดูร้อนของซีกโลกเหนือเนื่องจากได้รับพลังงานจากดวงอาทิตย์มากที่สุดและมีกลางวันที่ยาวนานที่สุด ทางซีกโลกใต้จะห่างจากดวงอาทิตย์มากที่สุด นั่นคือเป็นฤดูหนาวของซีกโลกใต้ซึ่งมีกลางวันที่สั้นที่สุด
ฤดูใบไม้ผลิ

ฤดูใบไม้ผลิ หรือ วสันตฤดู เป็นฤดูในเขตอบอุ่นและเขตหนาว มีสภาพอากาศปลอดโปร่ง โดยทั่วไป ฤดูใบไม้ผลิในซีกโลกเหนือจะมีระยะเวลาตั้งแต่ 21 มีนาคม ถึง 21 มิถุนายน ของทุกปี
ในขณะที่ในซีกโลกใต้ จะมีระยะเวลาตั้งแต่เดือนกันยายนถึงเดือนพฤศจิกายน
ปัจจัยที่ทำให้เกิดฤดูใบไม้ผลิ.
ฤดูใบไม้ผลิ แกนโลกจะเอียงเพิ่มขึ้นทำให้แสงของดวงอาทิตย์อยู่ตรงกับเขตเขตอบอุ่นและเขตหนาว ทำให้กลางวันยาวกว่ากลางคืนในเขตนั้น
ฤดูใบไม้ร่วง

ฤดูใบไม้ร่วง หรือ สารทฤดู เป็นฤดูในเขตอบอุ่นและเขตหนาว โดยทั่วไป ฤดูใบไม้ร่วงในซีกโลกเหนือจะมีระยะเวลาตั้งแต่ 22 กันยายน ถึง 21 ธันวาคม ของทุกปี
ฤดูฝน

ฤดูฝน หรือ วัสสานฤดู เป็นช่วงที่มีปริมาณฝนโดยเฉลี่ยตลอดทั้งเดือนเกินกว่า 60 มิลลิเมตร มากกว่า 1 เดือนขึ้นไป และมีปริมาณฝนโดยรวมสูงสุดของปี โดยส่วนใหญ่จะเกิดขึ้นในช่วงเดือนพฤษภาคมจนถึงเดือนตุลาคมสำหรับในเขตซีกโลกเหนือ ซึ่งรวมถึงประเทศไทย ฤดูฝนยังทำให้ต้นไม้เจริญเติบโตอย่างรวดเร็วและยังช่วยขจัดสิ่งสกปรกและฝุ่นละอองภายในอากาศด้วย ฝนนั้นเกิดจากการควบแน่นของก๊าซและกลายเป็นของเหลวตกลงมาซึ่งฤดูฝนมีความสำคัญต่อสิ่งมีชีวิตในโลกเป็นอย่างมาก และยังช่วยเพิ่มปริมาณน้ำให้มากขึ้นอีกด้วย 
ลักษณะของฝนในฤดูฝนนั้น เกี่ยวข้องกับกระแสลมที่เรียกว่าลมมรสุม ซึ่งส่งผลต่อรูปแบบของการเกิดฝนของพื้นที่ในเขตร้อนและกึ่งเขตร้อน โดยฝนในฤดูฝนนี้ ส่วนมากมักจะตกในช่วงบ่ายแก่ๆถึงค่ำ เนื่องมาจากแสงอาทิตย์ ที่ส่องในช่วงกลางวันทำให้พื้นดินร้อนขึ้น แล้วทำให้อากาศที่มีความชื้นสูงจากการพัดเอาความชื้นจากทะเลอันดามันของลมมรสุมตะวันตกเฉียงใต้มาสู่ประเทศไทย ลอยตัวสูงขึ้นและก่อตัวเป็นเมฆในชั้นบรรยากาศชั้นโทรโปสเฟียร์ช่วงบน ซึ่งมีอุณหภูมิต่ำ โดยจะมีการสะสมหยดน้ำไปเรื่อยๆ เมื่อสะสมจนถึงจุดหนึ่งที่บรรยากาศรับน้ำหนักไอน้ำไม่ไหว ก็จะตกลงมาเป็นฝน ซึ่งฝนชนิดนี้เรียกว่า ฝนที่เกิดจากการพาความร้อน (convective rain) ซึ่งมักจะตกพอดีกับช่วงเย็น และมักมีการกระจายของฝนเป็นหย่อมๆไปทั่ว
นอกจากการพาความร้อนแล้ว ฝนในฤดูฝนยังสามารถมาจากการพาดผ่านของร่องความกดอากาศต่ำ (Low-pressure through) หรือชื่อทางวิชาการว่า แนวปะทะอากาศแห่งเขตร้อน (Intertropical Convergence Zone, ITCZ) ซึ่งเกิดจากการประทะหรือพัดสอบกันของลมค้าตะวันออกเฉียงใต้จากซีกโลกใต้กับลมค้าตะวันออกเฉียงเหนือจากซีกโลกเหนือ ซึ่งทำให้เกิดการยกตัวของอากาศขึ้นสู่ชั้นบรรยากาศจนเป็นสาเหตุให้เกิดฝนตกชุกในบริเวณที่มีการพาดผ่านของแนวร่องความกดอากาศต่ำนี้ สำหรับฝนชนิดนี้ มีชื่อเรียกว่า ฝนที่เกิดจากแนวปะทะอากาศแห่งเขตร้อน (Intertropical Convergence Zone Rain)
สำหรับในประเทศไทย การพาดผ่านของแนวร่องความกดอากาศต่ำนี้จะเริ่มประมาณเดือนเมษายนในบริเวณภาคใต้ แล้วจึงเริ่มเกิดการเคลื่อนไปพาดในแถบภาคกลาง ภาคตะวันออก ภาคเหนือ และตะวันออกเฉียงเหนือ ในเดือนพฤษภาคมและมิถุนายนตามลำดับ จากนั้น ประมาณปลายเดือนมิถุนายนจะเลื่อนขึ้นไปพาดผ่านบริเวณประเทศจีนตอนใต้ซึ่ง ทำให้ปริมาณฝนลดลงในช่วงดังกล่าว ซึ่งกินเวลาประมาณ 1-2 สัปดาห์ แต่บางครั้งก็อาจจะยาวนานถึง 1 เดือนได้ ซึ่งเรียกปรากฎการณ์นี้ว่าว่า ฝนทิ้งช่วง จากนั้นประมาณเดือนสิงหาคม ร่องความกดอากาศต่ำก็จะเริ่มเลื่อนลงมาพาดผ่านประเทศไทยอีกครั้ง ทำให้เกิดฝนตกชุกต่อเนื่องอีกครั้ง
นอกจากนี้แล้ว พายุหมุนเขตร้อนก็ถือเป็นอีกหนึ่งปัจจัยในการก่อฝนในฤดูฝน โดยมักจะมีช่วงในการเกิดประมาณเดือนมิถุนายน-ธันวาคม ฝนที่เกิดจากพายุหมุนเขตร้อนนี้ จะมีลักษณะการตกเป็นบริเวณกว้างครอบคลุมบริเวณที่พายุเคลื่อนผ่าน ประกอบกับมีลมพัดแรงด้วย อย่างไรก็ตาม ฝนในเขตใกล้เส้นศูนย์สูตร หรือในเขตภูมิอากาศแบบป่าดิบชื้น จะมีปริมาณฝนในแต่ละเดือนที่สม่ำเสมอตลอดทั้งปี
ผลกระทบ.
ในด้านการเกษตร การเพาะปลูกจะให้ผลดีเป็นอย่างมากเนื่องมาจากปริมาณฝนที่มาก แต่ปริมาณการชะล้างหน้าดินก็เพิ่มขึ้นเช่นกัน ในแง่ของคุณภาพอากาศ ในฤดูฝนเป็นช่วงที่อากาศมีคุณภาพมากที่สุด เนื่องจากการพัดผ่านของลมมรสุมและการชะล้างมลพิษในบรรยากาศจากการตกของฝน
การที่ฝนตกอย่างต่อเนื่องในฤดูฝน ทำให้เพิ่มโอกาสในการเกิดน้ำท่วมฉับพลัน น้ำป่าไหลหลาก และดินถล่มได้ อันเนื่องมาจากปริมาณน้ำที่มากขึ้นจนดินไม่สามารถอุ้มน้ำได้อีกต่อไป รวมทั้งการที่น้ำในแม่น้ำสูงจนเกินระดับตลิ่ง รวมทั้งการที่พายุหมุนเขตร้อนขึ้นฝั่งก็สร้างความเสียหายอย่างมากแก่บริเวณที่พายุขึ้นฝั่งเช่นกัน
ฤดูแล้ง

ฤดูแล้ง เป็นฤดูในเขตร้อน เป็นช่วงที่มีอากาศแห้งและมีฝนตกน้อย โดยฤดูแล้งนั้น เป็นนิยามที่มักใช้ในเขตร้อน โดยมักกินเวลาตั้งแต่เดือนตุลาคมจนถึงประมาณเดือนมีนาคม ในช่วงต้นของฤดูแล้ง ปริมาณหยาดน้ำฟ้าโดยรวมจะลดลงเป็นอย่างมากและแทบจะไม่มีหยาดน้ำฟ้าเลยในช่วงกลางฤดูแล้งจนกว่าจะถึงช่วงต้นฤดูฝนอีกครั้ง ในระหว่างที่อยู่ในช่วงฤดูแล้ง สภาพอากาศที่เห็นได้ชัดคือ จะลักษณะฟ้าโปร่ง แดดแรง ความชื้นต่ำ มีปริมาณหยาดน้ำฟ้าเฉลี่ยน้อยกว่า 60 มิลลิเมตร ส่วนอุณหภูมินั้น ขึ้นอยู่กับละติจูดและทิศทางของลมประจำฤดูที่พัดเข้ามาในเขตนั้นๆ จากลักษณะเด่นของฤดูแล้งดังที่กล่าวมานั้น ทำให้ช่วงฤดูแล้งมักมีปัญหาด้านน้ำสำหรับอุปโภคบริโภค และกระทบกับการเกษตร เนื่องจากการระเหยของน้ำอย่างต่อเนื่องโดยไม่มีหยาดน้ำฟ้าใหม่เข้ามาทดแทน หรือมีมาทดแทนน้อย
จากผลของลักษณะภูมิอากาศดังกล่าว ทำให้พืชที่มีอยู่ในเขตนี้ มักมีการปรับตัวโดยการทิ้งใบในช่วงฤดูแล้งและมักมีเปลือกหุ้มลำต้นที่หนา เพื่อลดการคายน้ำ หรือมักเป็นพืชตระกูลหญ้าที่มักตายไปในช่วงฤดูแล้ง แต่มีการผลิตเมล็ดก่อนก่อนถึงฤดูแล้ง ทำให้เมื่อเริ่มมีหยาดน้ำฟ้าเพิ่มมากขึ้น จึงสามารถงอกลูกหลานชุดใหม่ออกมาได้
วันราชมงคล

วันราชมงคล เป็นวันคล้ายวันพระราชทานนามให้แก่วิทยาลัยเทคโนโลยีและอาชีวศึกษาว่า "สถาบันเทคโนโลยีราชมงคล" โดยเมื่อปี พ.ศ. 2531 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อใหม่ให้แก่วิทยาลัยเทคโนโลยีและอาชีวศึกษาว่า สถาบันเทคโนโลยีราชมงคล ซึ่งหมายความว่า สถาบันเทคโนโลยีอันเป็นมิ่งมงคลแห่งพระราชา ในวันที่ 15 กันยายน พ.ศ. 2531 จึงถือเอาวันดังกล่าวเป็นวันราชมงคล ซึ่งมหาวิทยาลัยเทคโนโลยีราชมงคลทั้ง 9 แห่ง ได้จัดกิจกรรมต่างๆ ในวันดังกล่าวเป็นประจำทุกปี เพื่อแสดงออกถึงความสำนึกในพระมหากรุณาธิคุณอย่างหาที่สุดมิได้
การจัดการศึกษา.
สถาบันเทคโนโลยีราชมงคล มีภารกิจหลักคือ จัดการศึกษา (ระดับต่ำกว่าปริญญาตรี ระดับปริญญาตรี และระดับบัณฑิตศึกษา) ทำการวิจัยสิ่งประดิษฐ์ นวัตกรรม ให้บริการทางวิชาการแก่สังคม ทำนุบำรุงศาสนาศิลปวัฒนธรรม และอนุรักษ์สิ่งแวดล้อม
มหาวิทยาลัยเทคโนโลยีราชมงคล.
สถาบันเทคโนโลยีราชมงคล ได้รับการยกฐานะขึ้นเป็นมหาวิทยาลัยเทคโนโลยีราชมงคล 9 แห่ง ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งประกาศในราชกิจจานุเบกษา วันที่ 18 มกราคม พ.ศ. 2548
จากหนังสือจารึกราชมงคลกับคำกล่าวของท่าน ศาสตราจารย์สวาสดิ์ ไชยคุณา อธิการบดีท่านแรก ผู้บุกเบิกสถาบันฯ กล่าวถึงการพระราชทานปริญญาบัตรครั้งแรกของสถาบันไว้ว่า ล้นเกล้าฯพระปิยมหาราชปลดปล่อยทาสให้เป็นไทยฉันใด พระบาทสมเด็จพระเจ้าอยู่หัวรัชกาลปัจจุบันทรงปลดปล่อยนักเรียนอาชีวฯชั้นสองให้เป็นไทฉันนั้น
นับจากปีแรกทีได้เริ่มสถาปนาวิทยาลัยเทคโนโลยีและอาชีวศึกษา ในปี 2518 และดำเนินการเรียนการสอนเรื่อยมาจนกระทั่งมาถึงวันแห่งความภาคภูมิใจ อีกหกปีต่อมา ในปี 2524 เป็นวันแห่งสำเร็จและภาคภูมิใจสูงสุดของชาวราชมงคล เมื่อบัณฑิตอาชีวศึกษาซึ่งพัฒนามาจากนักเรียนชั้นสองของสังคม มีโอกาสรับพระราชทานปริญญาบัตรกับพระหัตถ์พระองค์เอง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรผู้ทรงเปี่ยมด้วยพระมหากรุณาธิคุณอย่างสูงสุด เสด็จมาพระราชทานปริญญาบัตรครั้งแรกของบัณฑิตวิทยาลัยเทคโนโลยีและอาชีวศึกษา ณ อาคารใหม่ สวนอัมพร ในปีพุทธศักราช 2524 และอีกสามครั้งคือ ปีพุทธศักราช 2527, ปีพุทธศักราช 2530, และในปี 2533 และทรงพระกรุณาพระราชทานชื่อสถาบันให้ใหม่ว่า สถาบันเทคโนโลยีราชมงคล ซึ่งหมายถึงสถาบันเทคโนโลยีอันเป็นมิ่งมงคลแห่งพระราชา ได้เสด็จมาพระราชทานปริญญาบัตรในนามมงคลใหม่ สถาบันเทคโนโลยีราชมงคล อีกครั้งในปีพุทธศักราช 2533 ตั้งแต่ในปีพุทธศักราช 2534 เป็นต้นมาก็ทรงพระกรุณาฯโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาพระราชทานปริญญาบัตรแด่บัณฑิตเป็นประจำทุกปี จนถึงปัจจุบัน พิธิพระราชทานปริญญาบัตรตั้งแต่ครั้งนั้นจนถึงปัจจุบันเป็นประจำทุกปี
ลายเครือเถา

ลายเครือเถา เป็นลายพื้นฐานอีกแบบหนึ่งที่สำคัญของลายไทย นอกเหนือจากลายกระจัง ลายกระหนก ลายประจำยาม ลายประเภทนี้จะเขียนในลักษณะคดโค้งหลายแนว แตะหรือสอดสลับกัน คล้ายการเกี่ยวพันของเถาวัลย์ โดยมีกระหนกออกจากกาบหุ้มเถาไว้
ประเภทของลายเครือเถา.
ลายเครือเถาแบ่งเป็นประเภทใหญ่ ๆ ได้ 3 ประเภทคือ
ฤดูร้อน

ฤดูร้อน หรือ คิมหันตฤดู เป็นฤดูที่มีอากาศร้อนที่สุดในปี ฤดูร้อนในเขตอบอุ่นและเขตหนาวของซีกโลกเหนืออยู่ระหว่างฤดูใบไม้ผลิและฤดูใบไม้ร่วง โดยทั่วไปคือตั้งแต่ 21 มิถุนายน (วันครีษมายัน) ถึง 21 กันยายน (วันศารทวิษุวัต) ในฤดูร้อนกลางวันจะยาวกว่ากลางคืน โดยความยาวของวันจะเริ่มลดลงเมื่อสิ้นฤดูร้อน ในวันวิษุวัต เป็นวันที่เริ่มต้นของฤดูร้อนในแต่ละพื้นที่มีความแตกต่างกัน ตามสภาพแวดล้อม สังคม และวัฒนธรรม
ในทางโหราศาสตร์จีน ฤดูร้อนจะเริ่มต้นตั้งแต่ประมาณวันที่ 5 พฤษภาคม คือเมื่อ jiéqì (ปฏิทินโหราศาสตร์จีน) เข้าสู่สภาวะ lìxià (立夏) และจบลงราววันที่ 6 สิงหาคม
ปลาตอง

ปลาตอง  เป็นสกุลปลากระดูกแข็งที่อยู่ใน วงศ์ปลากราย (Notoperidae) อันดับปลาลิ้นกระดูก (Osteoglossiformes) ใช้ชื่อสกุลว่า "Chitala" (/ไค-ตา-ลา/)
ลักษณะ.
มีรูปร่างโดยรวมคือ มีลำตัวแบนข้างมาก ครีบอกเล็กมาก ครีบหลังเล็ก ส่วนหัวมีขนาดเล็ก ตาโต ปากกว้าง โดยมีมุมปากอยู่เลยดวงตาไปอีก สันหลังยกสูง มีจุดเด่นคือ ครีบท้องที่ติดกับครีบก้นเป็นแนวเดียวกัน ซึ่งจะเคลื่อนไหวอย่างพริ้วไหวมากเมื่อว่ายน้ำ จนได้ชื่อในภาษาอังกฤษว่า "ปลาขนนก" (Featherbackfish) หรือ "ปลาใบมีด" (Knifefish) และเหตุที่ได้ชื่อว่า "ปลาตอง" ในภาษาไทย เนื่องจากมีรูปร่างแบนเหมือนใบตอง มีลายเส้นจาง ๆ เป็นบั้งอยู่ตามแนวของลำตัว ที่ฐานครีบหูมีจุดสีดำ และมีจุดเด่นอีกประการ คือ มีจุดสีน้ำตาลเข้มหรือสีดำอยู่ในช่วงท้ายของลำตัว ซึ่งแตกต่างออกไปตามชนิดและอายุวัยของปลา ซึ่งปลาในวัยอ่อนจุดเหล่านี้มักจะรวมตัวกันดูไม่ชัดเจน แต่จะแตกกระจายเห็นเด่นชัดเจนเมื่อปลาโตขึ้น และยังถือได้ว่าเป็นลวดลายเฉพาะในแต่ละตัวอีกด้วย สีของตัวปลาในธรรมชาติแล้วมักจะออกสีขาวนวล แต่เมื่อจับขึ้นมาแล้วจะค่อย ๆ กลายเป็นสีคล้ำขึ้น ๆ 
อาศัยอยู่รวมกันเป็นฝูงขนาดเล็กในแม่น้ำและลำคลองทั่วไป พบกระจายพันธุ์ตั้งแต่อนุทวีปอินเดีย, อินโดจีน จนถึงเกาะบอร์เนียว และเกาะสุมาตรา ในอินโดนีเซีย โดยกินอาหารจำพวก ปลาขนาดเล็กและสัตว์น้ำชนิดอื่น
จัดเป็นปลาขนาดใหญ่ โดยมีความยาวเต็มที่ประมาณ 1 เมตร และอาจยาวได้ถึง 1.5 เมตร ในบางชนิด ขยายพันธุ์ด้วยการวางไข่ติดกับวัสดุใต้น้ำ เช่น ก้อนหินหรือตอม่อของสะพาน โดยไข่มีลักษณะสีขาวขุ่น โดยที่ทั้งปลาตัวผู้และตัวเมียช่วยกันดูแลไข่ จำนวนไข่ปริมาณ 500–1,000 ฟอง ใช้เวลาฟักเป็นตัวประมาณ 7 วัน 
การจำแนก.
ปลาตองแบ่งออกได้เป็น 6 ชนิด ได้แก่
มีความสำคัญต่อมนุษย์ในแง่ของการเป็นปลาเศรษฐกิจ ซึ่งมีการบริโภคด้วยการปรุงสดและแปรรูปเป็นอาหารประเภทต่าง ๆ เช่น ลูกชิ้น, ทอดมัน หรือห่อหมก และยังนิยมเลี้ยงเป็นปลาสวยงามอีกด้วย โดยเฉพาะอย่างยิ่งในชนิด "C. ornata" โดยเฉพาะตัวที่สีกลายเป็นสีเผือกหรือสีที่แปลกออกไปเหมือนสีทองคำขาว เป็นต้น
อนึ่ง ปลาในสกุล "Chitala" เคยอยู่จัดอยู่ในสกุลเดียวกับ "Notopterus" โดยถือเป็นสกุลย่อย แต่ปัจจุบันได้แยกออกมาต่างหาก เนื่องจาก ไทสัน โรเบิร์ตส์ นักมีนวิทยาชาวอเมริกันได้ศึกษาและทำการอนุกรมวิธานแยกออกมาในปี ค.ศ. 1992 เพราะมีลักษณะสำคัญที่แตกต่างกัน 3 ประการคือ 
ซึ่งปลาที่อยู่ในสกุล "Notopterus" นี้ก็เหลือเพียงชนิดเดียวเท่านั้น คือ "Notopterus notopterus" ซึ่งมีขนาดเล็กกว่ามาก และมีส่วนลาดที่สันหลังน้อยกว่า ส่วนหน้ากลมมน อีกทั้งความกว้างของปากก็ไม่ยาวจนเลยลูกตา